ddrg/super_eurlex huggingface dataset:
Neuvoston asetus (ETY) N:o 3158/87, annettu 19 päivänä lokakuuta 1987, Lozèren departementin integroidusta kehittämisohjelmasta annetun asetuksen (ETY) N:o 1940/81 muuttamisesta



Virallinen lehti nro L 301 , 24/10/1987 s. 0004 - 0004

Suomenk. erityispainos Alue 3 Nide 24 s. 0169

Ruotsink. erityispainos Alue 3 Nide 24 s. 0169



NEUVOSTON ASETUS (ETY) N:o 3158/87, annettu 19 päivänä lokakuuta 1987, Lozèren departementin integroidusta kehittämisohjelmasta annetun asetuksen (ETY) N:o 1940/81 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että asetuksen (ETY) N:o 1940/81(), sellaisena kuin se on viimeksi muutettuna asetuksella (ETY) N:o 797/85(), 6 artiklan 1 kohdassa säädetään, että yhteinen toiminta kestää viisi vuotta päivästä, jona mainitun asetuksen 4 artiklan 3 kohdassa tarkoitettu komission lausunto annetaan tiedoksi; tämä määräaika päättyi 5 päivänä huhtikuuta 1987, kyseiseen ohjelmaan kuuluvia töitä ei ole saatu päätökseen alunperin säädetyssä määräajassa; tämän johdosta mainitun toiminnan kestoa olisi pidennettävä kahdella vuodella, ja saadun kokemuksen perusteella asetuksen (ETY) N:o 1940/81 6 artiklan 3 kohdassa asetetut arvioidut kustannukset ylittävät arvioidut korvattavat määrät; ne olisi tämän vuoksi alennettava kahdeksaksi miljoonaksi ECUksi, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1940/81 seuraavasti: 1. Korvataan 6 artiklan 1 ja 3 kohta seuraavasti: "1. Yhteinen toiminta kestää seitsemän vuotta päivästä, jona 4 artiklan 3 kohdassa tarkoitettu lausunto annetaan tiedoksi." "3. Yhteisen toiminnan arvioidut kustannukset rahastolle ovat kahdeksan miljoonaa ECUa 1 kohdassa tarkoitettuna aikana." 2. Korvataan 7 artiklan 1 kohta seuraavasti: "1. Rahasto voi korvata Ranskan tasavallalle 5 artiklan 1 kohdassa tarkoitetuista toimenpiteistä aiheutuneet kulut 20 miljoonan ECUn enimmäismäärän rajoissa 6 artiklan 1 kohdassa tarkoitettuna aikana siten, että korkeintaan 604 500 ECUa on ohjelman laatimisesta aiheutuvia tosiasiallisia kuluja, lukuun ottamatta julkishallinnon henkilökunnasta aiheutuvia kuluja. 2 artikla Tämä asetus tulee voimaan kolmantena päivänä siitä, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä lokakuuta 1987. Neuvoston puolesta Puheenjohtaja L. TØRNÆS ()()()() () EYVL N:o C 175, 3.7.1987, s. 6 () Lausunto annettu 16 päivänä lokakuuta 1987. () EYVL N:o L 197, 20.7.1981, s. 9 () EYVL N:o L 93, 30.3.1985, s. 1
Neuvoston asetus (ETY) N:o 3157/87, annettu 19 päivänä lokakuuta 1987, maatalouden kehityksen nopeuttamisesta tietyillä Kreikan alueilla annetun asetuksen (ETY) N:o 1975/82 muuttamisesta



Virallinen lehti nro L 301 , 24/10/1987 s. 0003 - 0003

Suomenk. erityispainos Alue 3 Nide 24 s. 0168

Ruotsink. erityispainos Alue 3 Nide 24 s. 0168



NEUVOSTON ASETUS (ETY) N:o 3157/87, annettu 19 päivänä lokakuuta 1987, maatalouden kehityksen nopeuttamisesta tietyillä Kreikan alueilla annetun asetuksen (ETY) N:o 1975/82 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että asetuksella (ETY) N:o 1975/82(), sellaisena kuin se on viimeksi muutettuna asetuksella (ETY) N:o 3768/85(), käyttöönotetun yhteisen toiminnan täytäntöönpanoa ovat haitanneet viivästyminen sekä vaikeudet, jotka johtuvat erityisesti niissä yhteyksissä, joissa se pannaan täytäntöön, tapahtuneista suurista muutoksista, mainitussa asetuksessa annettujen tavoitteiden saavuttamiseksi yhteistä toimintaa olisi mukautettava uudelleen ottaen huomioon kyseisten maatalousalueiden todellinen tilanne ja tarpeet, uudelleen mukauttaminen olisi toteutettava tekemällä yhteisestä toiminnasta tarkoituksenmukaisen joustava, ja komission tehtävänä on päättää asetuksen (ETY) N:o 1975/82 1 artiklan 4 kohdassa tarkoitetun ohjelman tarkistamisen hyväksymisestä kuultuaan maatalouden rakenteiden pysyvää komiteaa. ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1975/82 18 artiklaan kohta seuraavasti: "2 a. Hyväksyessään 21 artiklassa säädettyä menettelyä noudattaen 1 artiklan 4 kohdassa tarkoitetun ohjelman mukauttamisen komissio voi muuttaa 2 kohdassa tarkoitettuja rajoja, lukuun ottamatta b alakohdan viidennessä luetelmakohdassa tarkoitettuja rajoja, kuitenkin siten, että 16 artiklan 3 kohdassa tarkoitettuja arvioituja kustannuksia ei ylitetä." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 19 päivänä lokakuuta 1987. Neuvoston puolesta Puheenjohtaja L. TØRNÆS ()()() () Lausunto on annettu 16 päivänä lokakuuta 1987. () EYVL N:o L 214, 22.7.1982, s. 1 () EYVL N:o L 362, 31.12.1985, s. 8
Neuvoston asetus (ETY) N:o 3466/87, annettu 17 päivänä marraskuuta 1987, voin ja kerman markkinoiden interventiotoimenpiteitä koskevista yleisistä säännöistä annetun asetuksen (ETY) N:o 985/68 muuttamisesta



Virallinen lehti nro L 329 , 20/11/1987 s. 0008 - 0008

Suomenk. erityispainos Alue 3 Nide 24 s. 0192

Ruotsink. erityispainos Alue 3 Nide 24 s. 0192



NEUVOSTON ASETUS (ETY) N:o 3466/87, annettu 17 päivänä marraskuuta 1987, voin ja kerman markkinoiden interventiotoimenpiteitä koskevista yleisistä säännöistä annetun asetuksen (ETY) N:o 985/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 773/87(), ja erityisesti sen 6 artiklan 6 kohdan, ottaa huomioon komission ehdotuksen, sekä katsoo, että asetuksen (ETY) N:o 985/68(), sellaisena kuin se on viimeksi muutettuna asetuksella (ETY) N:o 1897/87(), 8 artiklan 4 kohdassa säädetään, että yhteisössä tuotetun, interventioon tarjotulle voille säädetyt vaatimukset täyttävän voin yksityiselle varastoinnille myönnetään tukea; mainitun asetuksen viimeisimmän muutoksen vuoksi suolattu voi on 1 päivästä heinäkuuta 1987 poistettu yksityisen varastoinnin tukijärjestelmästä, vaikka tällaista voita voidaan siirtymäaikana edelleen tarjota interventioon; syyt, joiden perusteella kielletään mahdollisuus myydä suolattua voita interventioon, eivät koske yksityistä varastointia; tästä syystä asetus (ETY) N:o 985/68 olisi muutettava, jotta suolatun voin yksityistä varastointia koskevia tukitoimenpiteitä voitaisiin jälleen säätää asetuksen (ETY) N:o 1897/87 soveltamispäivästä, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 985/68 8 artiklan 4 kohtaan alakohta seuraavasti: "Jäsenvaltioiden interventioelimet voivat kuitenkin solmia sopimuksia, jotka koskevat yhteisössä tuotettua, imelästä kermasta valmistettua voita, jonka rasvapitoisuus on vähintään 80 painoprosenttia, vesipitoisuus 16 painoprosenttia ja suolapitoisuus enintään kaksi painoprosenttia." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä marraskuuta 1987. Neuvoston puolesta Puheenjohtaja L. TØRNÆS ()()()() () EYVL N:o L 148, 28.6.1968, s. 13 () EYVL N:o L 78, 20.3.1987, s. 1 () EYVL N:o L 169, 18.7.1968, s. 1 () EYVL N:o L 182, 3.7.1987, s. 35
Neuvoston asetus (ETY) N:o 4069/87, annettu 22 päivänä joulukuuta 1987, luettelosta, joka koskee yhteisön alueita, joilla humalan tuotantotukea myönnetään vain hyväksytyille tuottajaryhmittymille, annetun asetuksen (ETY) N:o 1981/82 muuttamisesta



Virallinen lehti nro L 380 , 31/12/1987 s. 0032 - 0032

Suomenk. erityispainos Alue 3 Nide 25 s. 0225

Ruotsink. erityispainos Alue 3 Nide 25 s. 0225



NEUVOSTON ASETUS (ETY) N:o 4069/87, annettu 22 päivänä joulukuuta 1987, luettelosta, joka koskee yhteisön alueita, joilla humalan tuotantotukea myönnetään vain hyväksytyille tuottajaryhmittymille, annetun asetuksen (ETY) N:o 1981/82 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(), sellaisena kuin se on viimeksi muutettuna asetuksella (ETY) N:o 3800/85(), ja erityisesti sen 12 artiklan 4 kohdan, ottaa huomioon komission ehdotuksen, sekä katsoo, että asetuksen (ETY) N:o 1696/71 12 artiklan 3 kohdassa säädetään, että yhteisön alueilla, joilla hyväksytyt tuottajaryhmittymät varmistavat jäsenilleen kohtuulliset tulot ja harjoittavat tarjonnan järkevää hallintoa, tuotantotukea myönnetään vain näille ryhmittymille; luettelo näistä alueista on asetuksen (ETY) N:o 1981/82() liitteessä, ja Belgian antamien tietojen arviointi osoittaa, että uusi alue täyttää asetuksen (ETY) N:o 1696/71 12 artiklassa säädetyt edellytykset vuoden 1987 sadosta lähtien; tämän vuoksi olisi muutettava asetusta (ETY) N:o 1981/82, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1981/82 liitteessä olevaan luetteloon alue Belgia. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan vuoden 1987 sadosta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 1987. Neuvoston puolesta Puheenjohtaja N. WILHJELM () EYVL N:o L 175, 4.8.1971, s. 1 () EYVL N:o L 367, 31.12.1985, s. 32 () EYVL N:o L 215, 23.7.1982, s. 3
Komission asetus (ETY) N:o 1654/87, annettu 12 päivänä kesäkuuta 1987, asetuksen (ETY) N:o 2213/83 muuttamisesta ruokasipulien laatuvaatimusten osalta



Virallinen lehti nro L 153 , 13/06/1987 s. 0035 - 0035

Suomenk. erityispainos Alue 3 Nide 23 s. 0192

Ruotsink. erityispainos Alue 3 Nide 23 s. 0192



KOMISSION ASETUS (ETY) N:o 1654/87, annettu 12 päivänä kesäkuuta 1987, asetuksen (ETY) N:o 2213/83 muuttamisesta ruokasipulien laatuvaatimusten osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(), sellaisena kuin se on viimeksi muutettuna asetuksella (ETY) N:o 1351/86(), ja erityisesti sen 2 artiklan 2 kohdan toisen alakohdan, sekä katsoo, että komission asetuksessa (ETY) N:o 3398/84() otetaan käyttöön rajoitetuksi ajanjaksoksi poikkeus komission asetuksen (ETY) N:o 2213/83() liitteessä I vahvistetuista ruokasipulien laatuvaatimuksista, mainitun poikkeuksen soveltamisajanjaksoa on pidennetty komission asetuksella (ETY) N:o 2193/86(), tällä tavoin määriteltyjen perusteiden soveltamisesta on siten saatu riittävästi kokemusta ja tämän vuoksi ruokasipulien laatuvaatimuksia olisi pysyvästi muutettava, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 2213/83 liitteessä I olevassa II osastossa "laatua koskevia määräyksiä" olevia määräyksiä seuraavasti: 1) Muutetaan A kohdan "Vähimmäisvaatimukset" ensimmäinen luetelmakohta seuraavasti: "- eheitä". 2) B kohdassa "Luokitus" a) korvataan i alakohdan "I luokka" viimeinen alakohta seuraavasti: "Niissä saa kuitenkin olla: - vähäisiä virheitä, jotka eivät millään tavoin haittaa sisintä ohutta, maltoa suojaavaa kuorta, jos niitä on enintään viidennes sipulin alasta, - ulkokuorten pintarepeämiä ja kuoren osittaista puuttumista, jos malto on suojattuna"; b) korvataan ii alakohdan "II luokka" viimeisen alakohdan toinen virke seuraavasti: "Niissä saa myös olla: - virheitä, jotka eivät millään tavoin haittaa sisintä, ohutta maltoa suojaavaa kuorta, jos niitä on enintään puolet sipulin alasta, - ulkokuorten repeämiä ja kuoria voi osittain puuttua enintään kolmannes sipulin alasta, jos malto ei vahingoitu"; c) lisätään iii alakohtaan "III luokka" luetelmakohta seuraavasti: "- virheitä, jotka eivät millään tavoin haittaa sisintä, ohutta maltoa suojaavaa kuorta". 2 artikla Tämä asetus tulee voimaan 1 päivänä heinäkuuta 1987. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä kesäkuuta 1987. Komission puolesta Frans ANDRIESSEN Varapuheenjohtaja () EYVL N:o L 118, 20.5.1972, s. 1 () EYVL N:o L 119, 8.5.1986, s. 46 () EYVL N:o L 314, 4.12.1984, s. 14 () EYVL N:o L 213, 4.8.1983, s. 13 () EYVL N:o L 190, 12.7.1986, s. 57
Komission asetus (ETY) N:o 3534/87, annettu 24 päivänä marraskuuta 1987, tavaroiden luokittelusta yhteisen tullitariffin alanimikkeeseen 16.04 E



Virallinen lehti nro L 336 , 26/11/1987 s. 0014 - 0014

Suomenk. erityispainos Alue 2 Nide 4 s. 0264

Ruotsink. erityispainos Alue 2 Nide 4 s. 0264



KOMISSION ASETUS (ETY) N:o 3534/87, annettu 24 päivänä marraskuuta 1987, tavaroiden luokittelusta yhteisen tullitariffin alanimikkeeseen 16.04 E EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 2055/84(2), ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffiin jäädytettyjä nahattomia tonnikalanpaloja (tuna loins), jotka on esikypsytetty sekä höyryssä että vedessä erityisesti nahan irrottamisen helpottamiseksi. Lämpökäsittelyn johdosta kalan valkuaisaineet ovat osittain hyytyneet, neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 2184/87/(4), liitteenä olevan yhteisen tullitariffin nimikkeeseen 03.01 kuuluu tuore (elävä tai kuollut) jäähdytetty tai jäädytetty kala; nimikkeeseen 16.04 kuuluvat kalavalmisteet ja -säilykkeet, lämpökäsittelyn johdosta kyseinen kala on menettänyt nimikkeen 03.01 tuotteen luonteen ja kuuluu näin ollen nimikkeeseen 16.04; tästä nimikkeestä on syytä valita alanimike 16.04 E, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Jäädytetyt nahattomat tonnikalanpalat ("tuna loins"), jotka on esikypsytetty sekä höyryssä että vedessä erityisesti nahan irrottamisen helpottamiseksi ja joiden valkuaisaineet ovat osittain hyytyneet, on luokiteltava yhteisen tullitariffin alanimikkeeseen 16.04 Kalavalmisteet ja -säilykkeet, myös kaviaari ja sen korvikkeet: E. tonnikala. 2 artikla Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä marraskuuta 1987. Komission puolesta COCKFIELD Varapuheenjohtaja (1) EYVL N:o L 14, 21.1.1969, s. 1 (2) EYVL N:o L 191, 16.7.1984, s. 1 (3) EYVL N:o L 172, 22.7.1968, s. 1 (4) EYVL N:o L 203, 24.7.1986, s. 16
Komission asetus (ETY) N:o 2071/88, annettu 12 päivänä heinäkuuta 1988, kunkin yhteisössä tuotetun tupakkalajikkeen ominaispiirteistä annetun asetuksen (ETY) N:o 2501/87 muuttamisesta



Virallinen lehti nro L 182 , 13/07/1988 s. 0007 - 0007

Suomenk. erityispainos Alue 3 Nide 26 s. 0245

Ruotsink. erityispainos Alue 3 Nide 26 s. 0245



KOMISSION ASETUS (ETY) N:o 2071/88, annettu 12 päivänä heinäkuuta 1988, kunkin yhteisössä tuotetun tupakkalajikkeen ominaispiirteistä annetun asetuksen (ETY) N:o 2501/87 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna asetuksella (ETY) N:o 1114/88(2), sekä erityisesti sen 2 artiklan 6 kohdan, sekä katsoo, että asetuksen (ETY) N:o 727/70 2 artiklan 4 kohdassa määritellään lajikkeen käsite kasvitieteellisten ominaispiirteiden, viljelytekniikan ja tuotantoalueiden perusteella; kaikki nämä tekijät yhdessä mahdollistavat kunkin lajikkeen täsmällisen tunnistamisen, komission asetuksessa (ETY) N:o 2501/87(3) vahvistetaan kunkin yhteisössä tuotetun tupakkalajikkeen ominaispiirteet; näissä ominaispiirteissä kuivaaminen on osa tuotanto-oloja, on osoittautunut, että Burley PORT -lajikkeen osalta käytetty kuivausmenetelmä ei ota asianmukaisella tavalla huomioon Azoreiden tupakkasadon korjuulle ominaisia sääoloja; asetuksen (ETY) N:o 2501/87 liitteessä olisi muutettava kyseisen tupakan kuivaamiseen käytettävä menetelmä, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2501/87 liitteessä lajiketta n:o 34 (Burley PORT) koskeva kohta 2.5 seuraavasti: "2.5. Kuivaaminen: 1. ilmakuivaus (air curing) yksinkertaisissa suojissa tai säädettävin aukoin varustetuissa muovisissa kuivaamoissa; 2. Azoreilta korjattavalle tupakalle myös sekakuivausmenetelmä: ilmakuivaus (air curing) yksinkertaisissa suojissa tai säädettävin aukoin varustetuissa muovisissa kuivaamoissa ja sitä seuraava lämminilmakuivaus (bulk curing)." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan vuoden 1987 sadosta alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä heinäkuuta 1988. Komission puolesta Frans ANDRIESSEN Varapuheenjohtaja (1) EYVL N:o L 94, 28.4.1970, s. 1 (2) EYVL N:o L 110, 29.4.1988, s. 35 (3) EYVL N:o L 237, 20.8.1987, s. 1
Neuvoston asetus (ETY) N:o 2215/88, annettu 19 päivänä heinäkuuta 1988, öljysiementen tuesta annetun asetuksen (ETY) N:o 1594/83 muuttamisesta



Virallinen lehti nro L 197 , 26/07/1988 s. 0009 - 0009

Suomenk. erityispainos Alue 3 Nide 27 s. 0033

Ruotsink. erityispainos Alue 3 Nide 27 s. 0033



NEUVOSTON ASETUS (ETY) N:o 2215/88, annettu 19 päivänä heinäkuuta 1988, öljysiementen tuesta annetun asetuksen (ETY) N:o 1594/83 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2210/88(2), ja erityisesti sen 27 artiklan 3 kohdan, ottaa huomioon komission ehdotuksen(3), sekä katsoo, että asetuksen (ETY) N:o 1594/83(4), sellaisena kuin se on viimeksi muutettuna asetuksella (ETY) N:o 1099/88(5), 9 artikla olisi mukautettava yhdistettyyn nimikkeistöön, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1594/83 9 artiklassa ilmaisu "yhteisen tullitariffin nimikkeeseen 12.01" ilmaisulla "CN-koodeihin 1201 00, 1202, 1203 00 00, 1204 00, 1205 00, 1206 00 ja 1207". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1988. Neuvoston puolesta Y. POTTAKIS Puheenjohtaja (1) EYVL N:o 172, 30.9.1966, s. 3025/66 (2) EYVL N:o L 197, 26.7.1988, s. 1 (3) EYVL N:o C 139, 30.5.1988, s. 27 (4) EYVL N:o L 163, 22.6.1983, s. 44 (5) EYVL N:o L 110, 29.4.1988, s. 11
KOMISSION ASETUS (ETY) N:o 2583/88, annettu 18 päivänä elokuuta 1988, jäsenvaltioiden komissiolle toimittamista tiedoista herneiden, härkäpapujen ja makeiden lupiinien alalla annetun asetuksen (ETY) N:o 2325/86 muuttamisesta



Virallinen lehti nro L 230 , 19/08/1988 s. 0018 - 0018

Suomenk. erityispainos Alue 3 Nide 27 s. 0096

Ruotsink. erityispainos Alue 3 Nide 27 s. 0096



KOMISSION ASETUS (ETY) N:o 2583/88, annettu 18 päivänä elokuuta 1988, jäsenvaltioiden komissiolle toimittamista tiedoista herneiden, härkäpapujen ja makeiden lupiinien alalla annetun asetuksen (ETY) N:o 2325/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(1), sellaisena kuin se on viimeksi muutettuna asetuksella (ETY) N:o 1104/88(2), ja erityisesti sen 5 artiklan, sekä katsoo, että taattujen enimmäismäärien järjestelmän soveltamiseksi jäsenvaltioiden olisi ilmoitettava komissiolle ennen elokuun puoliväliä viimeisimmät herneiden, härkäpapujen ja makeiden lupiinien tuotantoa koskevat arviot; tämän vuoksi on tarpeen muuttaa komission asetus (ETY) N:o 2325/86(3), ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2325/86 6 artikla seuraavasti: "6 artikla Jäsenvaltioiden on toimitettava komissiolle vuosittain 15 päivään elokuuta mennessä tiedot, jotka koskevat: - edellisen markkinointivuoden herneiden, härkäpapujen ja makeiden lupiinien viljelyalaa ja tuotantoa, - kuluvan markkinointivuoden herneiden, härkäpapujen ja makeiden lupiinien viljelyalaa ja tuotantoa. Edellä toisessa luetelmakohdassa tarkoitetut markkinointivuotta 1988/1989 koskevat tiedot on kuitenkin toimitettava 20 päivään elokuuta 1988 mennessä." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä elokuuta 1988. Komission puolesta Frans ANDRIESSEN Varapuheenjohtaja (1) EYVL N:o L 162, 12.6.1982, s. 28 (2) EYVL N:o L 110, 29.4.1988, s. 16 (3) EYVL N:o L 202, 25.7.1986, s. 21